CELEX: 62020TN0415
Language: el
Date: 2020-07-03 00:00:00
Title: Υπόθεση T-415/20: Προσφυγή της 3ης Ιουλίου 2020 — KT κατά ΕΤΕπ

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/42
            
         
      Προσφυγή της 3ης Ιουλίου 2020 — KT κατά ΕΤΕπ
      (Υπόθεση T-415/20)
      (2020/C 297/55)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: KT (εκπρόσωπος: L. Levi, δικηγόρος)
      
         Καθής: Ευρωπαϊκή Τράπεζα Επενδύσεων (ΕΤΕπ)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει παραδεκτή και βάσιμη την παρούσα προσφυγή, όπως και την ένταση ελλείψεως νομιμότητας που προβάλλεται με αυτήν·
               
            
                  —
               
               
                  κατά συνέπεια:
                  
                              —
                           
                           
                              να ακυρώσει την απόφαση της 24ης Μαρτίου 2020 με την οποία της επιβλήθηκε η πειθαρχική ποινή της απολύσεως για σπουδαίο λόγο, χωρίς προειδοποίηση, με επίδομα αποχωρήσεως·
                           
                        
                              —
                           
                           
                              να καταδικάσει την καθής στο σύνολο των δικαστικών εξόδων.
                           
                        
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει έξι λόγους ακυρώσεως.
      
                  1.
               
               
                  Με τον πρώτο λόγο προβάλλεται προσβολή των δικαιωμάτων άμυνας και, ειδικότερα, παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  2.
               
               
                  Με τον δεύτερο λόγο προβάλλεται αναρμοδιότητα του οργάνου που εξέδωσε την πράξη.
               
            
                  3.
               
               
                  Με τον τρίτο λόγο προβάλλεται μη τήρηση εύλογης προθεσμίας και, ειδικότερα, παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  4.
               
               
                  Με τον τέταρτο λόγο προβάλλεται παραβίαση της αρχής της αμεροληψίας. Αφενός, η προσφεύγουσα προβάλλει ένταση ελλείψεως νομιμότητας, καθότι το άρθρο 40 του Κανονισμού του προσωπικού της Ευρωπαϊκής Τράπεζας Επενδύσεων (ΕΤΕπ) παραβλέπει την αρχή της αμεροληψίας όσον αφορά την αντικειμενική αμεροληψία. Αφετέρου, η προσφεύγουσα διατείνεται ότι η διαδικασία που ακολούθησε η ΕΤΕπ παραβίασε την αρχή της αμεροληψίας όσον αφορά την αντικειμενική αμεροληψία.
               
            
                  5.
               
               
                  Με τον πέμπτο λόγο προβάλλεται πρόδηλη πλάνη εκτιμήσεως και παράβαση των κανόνων περί προστασίας των δεδομένων προσωπικού χαρακτήρα.
               
            
                  6.
               
               
                  Με τον έκτο λόγο προβάλλεται παραβίαση της αρχής της αναλογικότητας.